Uppeldi og menntun - 16.02.2007 , Blaðsíða 175 175 HANNA RAGNARSDÓTTIR , HILDUR BLÖNDAL ? Ég hef gaman af þessu , ég vil hvetja fólkið mitt og erlent fólk almennt ... ekki gefast upp , láta áhugann ráða ferð og draumana rætast . Þetta er allt í góðu lagi . ? Viðtöl við forstöðumenn námsbrauta og námsráðgjafa : Niðurstöður Eins og að framan greinir voru tveir forstöðumenn námsbrauta og tveir námsráðgjafar beðnir að meta stöðuna í málefnum erlendra nemenda . Helstu niðurstöður úr þeim viðtölum fara hér á eftir . Forstöðumenn og námsráðgjafar voru sammála um að upplýsingaflæði til nem - enda væri ekki nógu gott , nemendur þyrftu frá upphafi að vita hvaða þjónusta væri í boði fyrir þá . Forstöðumennirnir sögðust finna mismikið fyrir fjölgun nemenda af erlendum uppruna og skýrist það e.t.v. af því hversu misfjölmennar námsbrautirnar eru og hve ólík tengsl nemendur hafa af þeim sökum við forstöðumenn einstakra brauta . Forstöðumennirnir nefndu að vandamál sem upp kæmu tengdust gjarnan hópastarfi og að bæði erlendir og íslenskir nemendur kvörtuðu undan því . Forstöðu - menn og námsráðgjafar höfðu allir hugmyndir um hvað mætti bæta í þjónustu við nemendur og hvaða breytingar þessu tengdar væru æskilegar við KHÍ . Þeir nefndu að upplýsingar til nemenda , t.d. um þjónustu sem býðst , þyrftu að vera betri , svo og að upplýsingar um nemendur ( sem koma fram í umsókn ) þyrftu að vera aðgengilegar kennurum og námsráðgjöfum . Í umsókn þyrfti að koma fram móðurmál og þjóðerni nemanda . Allir voru sammála um mikilvægi þess að ? hrista ? nemendur vel saman í upphafi náms og að slíkt nýttist kennurum jafnt sem nemendum . Einnig nefndu þeir að þjálfa þyrfti samskipti meðal nemenda , horfast í augu við ólíkar námsaðferðir og námsstíl nemenda og kynna kennurum kennsluhætti sem henta fjölbreyttum nem - endahópum . Einnig kom fram að oft væri litið á fjölbreytileika nemendahópa sem vandamál . Þá var nefnt að hafa mætti viðtöl við nemendur í upphafi náms til að at - huga stöðu þeirra og þarfir , einnig inntökupróf og viðtöl í kjölfarið . Loks var nefnt að mikilvægt væri að taka fólk ekki inn í skólann á röngum forsendum . Skýr skilaboð væru nauðsynleg í upphafi um námið , tungumál , kröfur og fleira . UMRÆÐA : STAÐA OG REYNSLA ERLENDRA NEMENDA VIÐ KENNARAHÁSKÓLA ÍSLANDS Úrtakið í þessari rannsókn á stöðu og reynslu erlendra nemenda við KHÍ er lítið en getur þó gefið vísbendingar um stöðu erlendra nemenda við háskóla á Íslandi . Eigind - legar viðtalsrannsóknir sem þessi gefa kost á nálægð við þátttakendur þar sem ná má betur fram reynslu einstaklinga og sjónarmiðum en aðrar aðferðir leyfa . Ekki er vitað til þess að fyrir liggi sambærilegar rannsóknir við aðra háskóla á Íslandi , en áhugavert væri að gera samanburð á stöðu og reynslu erlendra nemenda við aðra háskóla . Í rannsókninni kemur fram að aðgengi erlendu nemendanna að námi við skólann hefur verið gott . Þess ber þó að geta , að margir þátttakendanna hafa lokið háskólanámi áður og eru því mjög sterkir umsækjendur þegar kemur að því að meta umsóknir . Þegar í námið er komið blasir nokkuð önnur mynd við . Þar kemur fram að lítið